Riyad Farid Hijab

Riyad Farid Hijab (), lahir 1956, ialah seorang ahli politik Syria. Beliau menjadi Perdana Menteri Syria dari Jun hingga Ogos 2012, berkhidmat di bawah Presiden Bashar al-Assad. Sebelum itu beliau merupakan Menteri Pertanian dari April 2011.

Pada 6 Ogos 2012, beliau dilaporkan telah berpaling tadah kepada pihak pemberontak dalam perang saudara Syria. Ini disahkan oleh kerajaan Syria, dengan menteri maklumat Omran al-Zoub menyatakan "pelarian sesetengah personaliti, tidak kira seberapa tinggi pangkat, tidak akan memberi kesan kepada negara Syria" dan "tidak ada masalah" menggantikan pembelot.Syria crisis: Iranian hostages, Aleppo battle, and defections The Guardian. 7 Ogos 2012.

Bekas jurucakap Hijab, Mohammad Otari berkata bahawa Hijab meletak jawatan, dan beliau serta keluarganya menuju Jordan pada 6 Ogos 2012. TV kerajaan pula melaporkan yang Hijab "dipecat" dan Timbalan PM Omar Ibrahim Ghalawanji akan menjadi pemangku.PM Syria dipecat dan dilaporkan berpaling tadah cyBerita Mengikut Otari, Hijab telah beberapa bulan merancang berpaling tadah dengan bantuan Tentera Pembebasan Syria.

 Rujukan 

Kategori:Perdana Menteri Syria
Kategori:Muslim Syria
Kategori:Ahli politik Syria